Document ID: 31993R1181

ΚΑΝΟΝΙΣΜΟΣ (ΕΟΚ) αριθ. 1181/93 ΤΗΣ ΕΠΙΤΡΟΠΗΣ της 14ης Μαΐου 1993 για παρέκκλιση από τους κανονισμούς (ΕΟΚ) αριθ. 1423/92 και (ΕΟΚ) αριθ. 278/93 και (ΕΟΚ) αριθ. 1562/85 σε συνέχεια της εφαρμογής των κοινών τιμών στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (2), και ιδίως το άρθρο 3,
τον κανονισμό (ΕΟΚ) αριθ. 2601/69 του Συμβουλίου της 18ης Δεκεμβρίου 1969 που προβλέπει ειδικά μέτρα για να ευνοηθεί η προσφυγή στη μεταποίηση για τα μανταρίνια, τα satsumas, τις κλημεντίνες και τα πορτοκάλια (3), όπως τροποποιήθηκε τελευταία από τον κανονισμό (ΕΟΚ) αριθ. 3848/89 (4), και ιδίως το άρθρο 2 παράγραφος 3,
Εκτιμώντας:
ότι, αφενός, ο κανονισμός (ΕΟΚ) αριθ. 1423/92 της Επιτροπής (5) καθόρισε, για την περίοδο 1992/93, την ελάχιστη τιμή αγοράς για τα λεμόνια και το ποσό της χρηματικής αντιστάθμισης μετά τη μεταποίηση των εν λόγω λεμονιών και, αφετέρου, ο κανονισμός (ΕΟΚ) αριθ. 278/93 της Επιτροπής (6) καθόρισε την ελάχιστη τιμή αγοράς των πορτοκαλιών που παραδίδονται για μεταποίηση και το ποσό της χρηματικής αντιστάθμισης μετά τη μεταποίηση των εν λόγω πορτοκαλιών, έως το τέλος της περιόδου εμπορίας 1992/93-
ότι ο κανονισμός (ΕΟΚ) αριθ. 742/93 του Συμβουλίου (7), κατάστησε κοινές τις τιμές βάσεως και αγοράς που εφαρμόζονται στην Πορτογαλία από την 1η Απριλίου 1993- ότι πρέπει να προσαρμοστούν κατά συνέπεια οι ελάχιστες τιμές και οι κοινοτικές αντισταθμίσεις που καθορίστηκαν με τους κανονισμούς (ΕΟΚ) αριθ. 1423/92 και (ΕΟΚ) αριθ. 278/93- ότι πρέπει, επίσης, να προσαρμοστούν στη νέα αυτή κατάσταση οι συμβάσεις που είχαν συναφθεί πριν από την 1η Απριλίου 1993 και δεν είχαν εκτελεστεί ακόμα στις 31 Μαρτίου 1993 και να υπάρξει παρέκκλιση για το τέλος της περιόδου 1992/93, από τις διατάξεις των άρθρων 13 και 20 του κανονισμού (ΕΟΚ) αριθ. 1562/85 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 2643/91 (9)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από 1ης Απριλίου 1993:
- η ελάχιστη τιμή που καθορίζεται στο άρθρο 1 και η χρηματική αντιστάθμιση που καθορίζεται στο άρθρο 2 του κανονισμού (ΕΟΚ) αριθ. 1423/92, καθώς και
- η ελάχιστη τιμή που καθορίζεται στο άρθρο 1 και η χρηματική αντιστάθμιση που καθορίζεται στο άρθρο 2 του κανονισμού (ΕΟΚ) αριθ. 278/93,
που εφαρμόζονται στα κράτη μέλη εκτός της Πορτογαλίας, αντίστοιχα για τα λεμόνια και για τα πορτοκάλια, εφαρμόζονται στην Πορτογαλία.
Άρθρο 2
Οι αρμόδιες αρχές που ορίζονται από τα ενδιαφερόμενα κράτη μέλη μεριμνούν ώστε η ελάχιστη τιμή που αναφέρεται στις συμβάσεις που είχαν συναφθεί πριν από την 1η Απριλίου 1993 και δεν είχαν εκτελεστεί ακόμα στις 31 Μαρτίου 1993 να προσαρμοστεί σύμφωνα με τις διατάξεις του άρθρου 1.
Άρθρο 3
Η αίτηση χορηγήσεως της χρηματικής αντισταθμίσεως που αναφέρεται στο άρθρο 13 παράγραφος 1 του κανονισμού (ΕΟΚ) αριθ. 1562/85, καθώς και οι κοινοποιήσεις που γίνονται από τα κράτη μέλη κατ' εφαρμογή του άρθρου 20 του ιδίου κανονισμού, πρέπει να κάνουν διάκριση μεταξύ των ποσοτήτων που παραδίδονται στη βιομηχανία πριν από την 1η Απριλίου 1993 και εκείνων που παραδίδονται μετά από αυτή την ημερομηνία.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1993.

Labels: 2
11
17
18